రామ్‌కుయివాంగ్‌బే జేమే న్యూమే

రామ్‌కుయివాంగ్బే జెమే న్యూమే (జననం 25 మే 1947) అస్సాంకు చెందిన భారతీయ సామాజిక కార్యకర్త. ఆయన అస్సాంలోని దిమా హసావో జిల్లాకు చెందిన రిటైర్డ్ ఎలిమెంటరీ విద్యా అధికారి. ఆయన విద్యను ప్రోత్సహించడానికి, త్యాగాన్ని నిర్మూలించడానికి, నాగ ప్రజల హెరాకా ఉద్యమాన్ని రక్షించడానికి & సంరక్షించడానికి జీవితాంతం చేసిన కృషికి గాను భారత ప్రభుత్వం 2023లో పద్మశ్రీని ప్రదానం చేసింది.
జీవితం & పని
రామ్‌కుయివాంగ్బే జెమే న్యూమే 1947 మే 25న అస్సాం రాష్ట్రంలోని దిమా హసావో జిల్లాలోని హాఫ్లాంగ్ నుండి 28 కి.మీ దూరంలో ఉన్న బోరో హెనామ్‌లో జన్మించాడు. ఆయన తండ్రి ఇంచెకాంబే న్యూమే రాజకీయ నాయకుడు. ఆయన తన పాఠశాల విద్య, ఉన్నత పాఠశాలను హాఫ్లాంగ్‌లోని ప్రభుత్వ బాలుర ఉన్నత పాఠశాల నుండి పూర్తి చేసి, 1975లో షిల్లాంగ్ ప్రభుత్వ కళాశాల నుండి బ్యాచిలర్ ఆఫ్ ఆర్ట్స్ డిగ్రీని పొందాడు.

రామ్‌కుయివాంగ్బే జెమే న్యూమే 1980లో హాఫ్లాంగ్‌లోని నార్త్ కాచర్ హిల్స్ జిల్లా కౌన్సిల్ యొక్క సబ్-ఇన్‌స్పెక్టర్ ఆఫ్ స్కూల్స్‌గా నియమితుడై, 2011లో జిల్లా ప్రాథమిక విద్యా అధికారిగా పదవీ విరమణ చేశాడు. ఆయన హెరాకా ప్రజల హెరాకా విశ్వాసం, సాంప్రదాయ సంస్కృతిని కాపాడటం & ప్రోత్సహించడం కోసం సామాజిక కార్యకర్త "హెరాకా హీరో"గా  గుర్తింపు అందుకున్నాడు. ఆయన హెరాకా మత గ్రంథం "టింగ్వాంగ్ హింగ్డే" ను లిప్యంతరీకరించాడు, తన జీవితాంతం పది ప్రాథమిక పాఠశాలలను స్థాపించాడు, మహిళా విద్యను ప్రోత్సహించాడు. అతను విముక్తి సమరయోధురాలు రాణి గైడిన్లియుకు వ్యక్తిగత సహాయకుడిగా పని చేశాడు.  

రామ్‌కుయివాంగ్బే 1974లో ఈశాన్య భారతదేశంలోని జెలియాంగ్‌రాంగ్ హెరాకా అసోసియేషన్ వ్యవస్థాపక ప్రధాన కార్యదర్శిగా ఉన్నాడు. ఆయన హైపౌ జడోనాంగ్ స్థాపించిన సామాజిక-మత ఉద్యమం అయిన హెరాకా ఉద్యమంలో చురుకైన క్రియాశీలక నాయకుడు.  

న్యూమ్ అస్సాంలోని దిబ్రూగర్ విశ్వవిద్యాలయం కోర్టు సభ్యునిగా నామినేట్ చేయబడింది. అయన లోడి హైస్కూల్ కమిటీకి, హాఫ్లాంగ్‌లోని రాణి గైడిన్లియు మెమోరియల్ జూనియర్ కాలేజీ కమిటీకి అధ్యక్షుడిగా పని చేశాడు. 

 అవార్డులు & గౌరవాలు 

 1997: శ్రీ గురూజీ సమాజ్ ప్రబదన్ పురస్కార్ జన కళ్యాణ్ సమితి, పూణే బొంబాయి
 2010: హారకా ఆచారం, మతాన్ని పరిరక్షించడంలో నిస్వార్థ సేవకు భయోరావ్ దేవరాజ్ స్మృతి సమ్మాన్. 
 2015: వివేకానంద కేంద్ర ఇన్‌స్టిట్యూట్ ఆఫ్ కల్చర్ సమ్మాన్.
 2018: NITTE విశ్వవిద్యాలయం ద్వారా డాక్టర్ ఆఫ్ సైన్స్ (హానరిస్ కౌసా) .
 2023: సామాజిక సేవల రంగంలో భారత రాష్ట్రపతి ద్రౌపది ముర్ము చేతుల మీదుగా న్యూఢిల్లీలో పద్మశ్రీ పురస్కారం అందుకున్నారు.

మూలాలు

వర్గం:అసోం వ్యక్తులు
వర్గం:పద్మశ్రీ పురస్కార గ్రహీతలు